Tannkarper

Anablepidae
 Aplocheilidae
 Cyprinodontidae
 Fundulidae
 Goodeidae
 levendefødende tannkarper
 Profundulidae
 rivuliner
 Valenciidae

Tannkarper er en gruppe små fisker som har tilhold i varmere strøk. De har bare én ryggfinne, som sitter langt bak. Halefinnen er avrundet eller tvert avskåret. Sidelinjeorganet er ofte lite synlig. Tannkarpeyngel deler flere karaktertrekk; tarmen er usedvanlig kort, de har en enkel rekke melanoforer langs ryggen, og finnestrålene fremtrer ikke før en stund etter klekking.

Klassifiseringen av tannkarper er usikker, og den beste indikasjonen på monofyli er i yngelens karaktertrekk som nevnt over.

Gruppen er nært beslektet med sølvsidefisker. Navnet tannkarper viser til at de bare har én ryggfinne, som karpefiskene, men det er ikke noe spesielt slektskap med dem. Tannkarper har tenner på kjevene, noe som karpefiskene mangler.

Mange arter av disse fargerike og tilpasningsdyktige fiskene blir brukt som akvariumfisk.

Se også
 Levendefødende tannkarper
 Killifisk, eggleggende tannkarper

Eksterne lenker 
 

 
Fisker formelt beskrevet i 1940
Dyr formelt beskrevet av Lev Berg